Diari Oficial de la Generalitat Valenciana


Sumari del DOGV 5587, del 29-08-2007 (2007/10737)

Informació pública de la suspensió cautelar de concessió de llicències ambientals i d'obres en la Platja Nord de Gandia.
------------------------------------------------------------------------------------------------------------------------

### Dades del document

Número de DOGV
:   5587

Data del DOGV
:   29-08-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/10149


Data del document
:   27-08-2007

Organisme emissor
:   Ajuntament de Gandia

Tipus de document
:   Informació Pública

Informació pública de la suspensió cautelar de concessió de llicències ambientals i d'obres en la Platja Nord de Gandia. [2007/10944]  
Per la Resolució del regidor delegat de Territori, Sostenibilitat i Habitatge de data 24 d'agost de 2007, s'ha acordat de conformitat amb l'article 101 LUV, la suspensió cautelar i pel termini d'un any de la concessió de llicències ambientals i d'obres en l'àmbit comprés en la Platja Nord de Gandia incloses en el Catàleg d'Espectacles Públics, Activitats Recreatives i Establiments Públics, i que afecten les activitats següents:  
Classe d'activitat Epígraf   
Sales de festes 2.7.1.   
Discoteques 2.7.2.   
Sales de ball 2.7.3.   
Pubs i karaokes 2.7.4.   
Locals d'exhibicions especials 2.7.6.   
Locals multioci 2.7.7.   
Salons de banquets 2.8.1.   
Així mateix, no s'atorgaran noves llicències l'objecte de les quals siga la instal·lació d'ambientació musical en locals i establiments públics que, no tenint-ne, realitzen alguna de les activitats recreatives següents: a) d'oci i entreteniment- subgrup 2.7 del Catàleg d'Espectacles Públics, Activitats Recreatives i Establiments Públics, b) Hostaleres i de restauració- subgrup 2.8. d'este catàleg.  
La suspensió cautelar esmentada afectarà l'àmbit comprés entre el carrer Goleta, camí Vell del Grau, carrer Oltra, carrer Cullera, camí Vell de València, ctra. Natzaret-Oliva, carrer Ribera Baixa, carrer Canal de Navarrés, carrer Formentera, passeig Marítim de Neptú, avinguda de la Pau i plaça Garbí, tots de la Platja Nord de Gandia.  
La present mesura cautelar tindrà una durada d'un any, període aquest en el qual s'haurà d'elaborar la modificació puntual del pla general consistent en la regulació del règim jurídic aplicable als establiments i activitats als quals s'ha fet referència.   
Aquest acord afectarà les sol·licituds de llicències presentades el dia següent a la publicació d'este en el Diari Oficial de la Comunitat Valenciana, sense que afecte les llicències actualment en tramitació. En aquest sentit no s'admetran a tràmit les sol·licituds presentades abans d'aquesta publicació que almenys no disposen de projecte visat pel col·legi oficial corresponent.  
Contra aquesta resolució es podrà interposar recurs de reposició en el termini d'un mes a comptar de la data de la publicació del present acord. En cas d'interposició del recurs de reposició, no podrà interposar-se recurs contenciós administratiu fins que es resolga, o es produïsca el seu desistiment per silenci. El desistiment per silenci es produeix una vegada transcórrega un mes de la interposició del recurs de reposició sense notificació de la seua resolució. Si no s'interposa el recurs de reposició, es podrà interposar directament el recurs administratiu, en el termini de dos mesos des de la publicació del present acord.  
Gandia, 27 d'agost de 2007.- El secretari general accidental: Vicent Todolí Femenia.